FI Euroopan unionin virallinen lehti C 51/8

Maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdassa tarkoitettu muutoshakemuksen julkaiseminen

(2018/C 51/06)

Tämä julkaiseminen antaa oikeuden vastustaa peruuttamispyyntöä Euroopan parlamentin ja neuvoston asetuksen (EU) N:o 1151/2012 (1) 51 artiklan 1 kohdassa tarkoitetulla tavalla.

SUOJATUN ALKUPERÄNIMITYKSEN TAI SUOJATUN MAANTIETEELLISEN MERKINNÄN TUOTE-ERITELMÄN MUUN KUIN VÄHÄISEN MUUTOKSEN HYVÄKSYMISTÄ KOSKEVA HAKEMUS

Asetuksen (EU) N:o 1151/2012 53 artiklan 2 kohdan ensimmäisen alakohdan mukainen muutoksen hyväksymistä koskeva hakemus

”RADICCHIO VARIEGATO DI CASTELFRANCO”

EU-nro: PGI-IT-1515-AM01 – 22.12.2016

SAN ( ) SMM ( X )

1. Hakijaryhmä ja oikeutettu etu

Ryhmän nimi : Consorzio di Tutela Radicchio Rosso di Treviso IGP e Radicchio Variegato di Castelfranco IGP Ryhmän tyyppi : Monihenkinen ryhmä Osallistujat : Tuottaja(t) Osoite : Piazzale indipendenza n. 2 31055 Quinto di Treviso TV ITALIA Sähköposti : consorzio@radicchioditreviso.it mail@pec.radicchioditreviso.it

Consorzio di Tutela Radicchio Rosso di Treviso IGP e Radicchio Variegato di Castelfranco IGP on 14. lokakuuta 2013 annetun maa- ja metsätalousministeriön asetuksen (decreto) nro 12511 13§:n 1 momentin nojalla oikeutettu muutoshakemuksen esittämiseen.

2. Jäsenvaltio tai kolmas maa

Italia

3. Eritelmän kohta, jota / kohdat, joita muutos koskee

— ☐ Tuotteen nimi — ☒ Tuotteen kuvaus — ☒ Maantieteellinen alue — ☒ Alkuperätodisteet — ☒ Tuotantomenetelmä — ☐ Yhteys maantieteelliseen alkuperään — ☒ Merkinnät — ☒ Muuta: Valvontaelin, nimi, yhteys maantieteelliseen alkuperään

4. Muutoksen/muutosten tyyppi

— ☒ Rekisteröidyn SAN:n tai SMM:n tuote-eritelmän muutos, jota ei voida pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti. — ☐ Rekisteröidyn SAN:n tai SMM:n, jonka yhtenäistä asiakirjaa (tai vastaavaa) ei ole julkaistu, tuote-eritelmän muutos, jota ei voida pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti.

5. Muutos (muutokset)

Tuotteen kuvaus

Muutos 1

Nykyinen eritelmä

”2 artikla – Käyttö Kyseistä suojattua maantieteellistä merkintää voidaan käyttää kuvaamaan yksinomaan ja kokonaisuudessaan Trevison, Padovan ja Venezian maakuntien jäljempänä määritetyillä alueilla viljeltyä variegato-tyypin salaattisikuria, jota viljelijät kasvattavat sille soveltuvalla alalla vuosittain.”

Uusi teksti

”2 artikla – Tuotteen kuvaus SMM-tuotteen ”Radicchio Variegato di Castelfranco” tuotantoon tarkoitettujen viljelmien on koostuttava mykerökukkaisten (Compositae) heimon sikurien ja endiivien suvun (Cichorium inthybus) luonnonvaraisesta lajikkeesta, johon variegato-tyyppi kuuluu. Tuotteen ominaispiirteet Kulutukseen saatettaessa SMM-tuotteella Radiccio Variegato di Castelfranco on oltava seuraavat ominaisuudet: a) Ulkonäkö: hyvin muodostunut kerä ja kirkas väri, halkaisijaltaan enintään 15 cm; lehtiruusukkeessa on kannasta lähtien yksi sileä lehtikerros, toinen hieman kohollaan oleva kerros, kolmas vielä hieman vinompi kerros ja niin edelleen keskiosaan saakka, joka ei saisi olla sydänmäinen; paalujuuren enimmäispituus on 4 cm, ja sen halkaisijan tulee olla oikeasuhtainen lehtiruusukkeen kokoon nähden; lehtien tulee olla mahdollisimman paksut, rosoreunaiset, lehtilavan pinnan tulee olla poimuileva ja muodoltaan pallomainen. b) Väri: kermanvalkoiset lehdet, joissa on tasaisesti koko lehden sivulla eriväristä kirjavuutta, jonka sävyt vaihtelevat vaalean purppuranpunaisesta violetihtavan punaiseen ja kirkkaan punaiseen. c) Maku: lehtien maku vaihtelee makeasta erittäin hennosti ja miellyttävästi kitkerään. d) Koko: lehtiruusukkeen vähimmäispaino 100 g, vähimmäishalkaisija 15 cm. ”Radicchio Variegato di Castelfranco” -tuotteella on myyntiin saatettaessa oltava seuraavat ominaisuudet: täysin kypsä, kermanvalkoinen yleisväri, kirjavat kohdat ovat jakautuneet tasaisesti ja vaihtelevat vaalean purppuranpunaisesta kirkkaan punaiseen, lehdet rosoreunaiset ja lehtilapa lievästi poimuinen, hyvin muodostunut lehtiruusuke, kappalekoko keskikokoisesta suureen, lehtiruusukkeet halkaisijaltaan yhtenäisiä, tarkasti ja huolellisesti puhdistettu, ei hajalehtiä, paalujuuri oikeasuhtainen lehtiruusukkeeseen nähden ja enintään 4 cm pitkä.”

Perustelu

Eritelmän rakenne on saatettu yhdenmukaiseksi asetuksen (EU) N:o 1151/2012 7 artiklassa esitetyn tuote-eritelmän sisällön kanssa. Kyseinen 2 artikla on korvattu alun perin 6 artiklassa esitetyllä tekstillä, jossa kuvataan tuote, ja suojatun maantieteellisen merkinnän käyttöä koskevat säännöt on siirretty 2 artiklasta 3 artiklaan. Muutetun artiklan ensimmäisen kohdan määräykset on siirretty nykyisen tuote-eritelmän 4 artiklasta.

Maantieteellinen alue

Muutos 2

Nykyinen eritelmä

”3 artikla – Tuotantoalue ”Radicchio Variegato di Castelfranco” -tuotteen tuotanto- ja pakkausalue käsittää Trevison, Padovan ja Venezian maakuntien alueella seuraavien kuntien alueet kokonaan: Trevison maakunta: Breda di Piave, Carbonera, Casale sul Sile, Casier, Castelfranco Veneto, Castello di Godego, Istrana, Loria, Maserada sul Piave, Mogliano Veneto, Morgano, Paese, Ponzano Veneto, Preganziol, Quinto di Treviso, Resana, Riese Pio X, San Biagio di Callalta, Silea, Spresiano, Trevignano, Treviso, Vedelago, Villorba, Zero Branco. Padovan maakunta: Albignasego, Battaglia Terme, Borgoricco, Camposanpiero, Cartura, Casalserugo, Conselve, Due Carrare, Loreggia, Maserà di Padova, Massanzago, Monselice, Montagnana, Montegrotto Terme, Pernumia, Piombino Dese, Ponte San Nicolò, San Pietro Viminario, Trebaseleghe. Venezian maakunta: Martellago, Mira, Mirano, Noale, Salzano, Santa Maria di Sala, Scorzè, Spinea.”

Uusi teksti

”3 artikla – Yksilöity maantieteellinen alue Kyseistä suojattua maantieteellistä merkintää voidaan käyttää kuvaamaan yksinomaan ja kokonaisuudessaan Trevison, Padovan ja Venezian maakuntien alueilla viljeltyä variegato-tyypin salaattisikuria. ”Radicchio Variegato di Castelfranco” -tuotteen tuotanto- ja pakkausalue käsittää Trevison, Padovan ja Venezian maakuntien alueella seuraavien kuntien alueet kokonaan: Trevison maakunta: Breda di Piave, Carbonera, Casale sul Sile, Casier, Castelfranco Veneto, Castello di Godego, Istrana, Loria, Maserada sul Piave, Mogliano Veneto, Morgano, Paese, Ponzano Veneto, Preganziol, Quinto di Treviso, Resana, Riese Pio X, San Biagio di Callalta, Silea, Spresiano, Trevignano, Treviso, Vedelago, Villorba, Zero Branco. Padovan maakunta: Albignasego, Battaglia Terme, Borgoricco, Camposanpiero, Cartura, Casalserugo, Conselve, Due Carrare, Loreggia, Maserà di Padova, Massanzago, Monselice, Montagnana, Montegrotto Terme, Pernumia, Piombino Dese, Ponte San Nicolò, San Pietro Viminario, Trebaseleghe, Tribano. Venezian maakunta: Marcon, Martellago, Mira, Mirano, Noale, Salzano, Santa Maria di Sala, Scorzè, Spinea.”

Perustelu

Aiemmin 2 artiklassa esitetyt suojatun maantieteellisen merkinnän käyttöä koskevat säännöt siirretään tähän kohtaan, koska kohdan sisältö ja artikla liittyvät toisiinsa.

Kaksi kuntaa lisätään – Padovan maakuntaan kuuluva Tribano ja Venezian maakuntaan kuuluva Marcon – koska ”Radicchio Varieagato di Castelfranco” on tyypillinen tälle Veneton alueelle ominainen viljelykasvi. Näiden kahden kunnan historiallinen perinne ja viljelijöiden tuotteen valmistukseen liittyvä taitotieto, joka yhdistää alueen viljelijät muihin ”Radicchio Variegato di Castelfranco” SMM-tuotteen viljelijöihin, käy erityisesti ilmi vanhoista myyntilaskuista, jotka koskevat myös laatuluokan ”ekstra” tuotteita näiden kuntien alueilla sijaitsevilta tiloilta ja/tai maatalousmailta. Tämän hakemuksen tarkoituksena on näin ollen korjata tilanne ja sisällyttää SMM:n piiriin etunäkökohdat, joita ei ollut otettu huomioon lähes 20 vuotta sitten tapahtuneen myöntämismenettelyn yhteydessä.

Alkuperätodisteet

Muutos 3

Nykyinen eritelmä

”4 artikla – Ympäristöä koskevat erityispiirteet SMM-tuotteen ”Radicchio Variegato di Castelfranco” tuotantoon tarkoitettujen viljelmien on koostuttava mykerökukkaisten (Compositae) heimon sikurien ja endiivien suvun (Cichorium inthybus) luonnonvaraisesta lajikkeesta, johon variegato-tyyppi kuuluu. Istutusolosuhteiden ja kasvuston hoitotoimenpiteiden SMM-tuote ”Castelfrancon” viljelyaloilla on oltava alueen perinteen mukaisia ja joka tapauksessa sellaisia, että kerät täyttävät erityispiirteet. ”Radicchio Variegato di Castelfranco” SMM-tuotantoon soveltuviksi on katsottava paksut, hyvin ojitetut uudismaat, joissa ei ole liikaa ravinteita, varsinkaan typpeä, ja joissa ei esiinny alkalireaktiota. Erityisen suositeltavia viljelyalueita ovat savi-hiekkamaista koostuvat entiset tulva-alueet, joista kalkki on poistumassa ja joiden ilmasto-olosuhteisiin kuuluvat riittävän sateiset kesät, joiden ylimmät lämpötilat ovat kohtuullisia, kuivat syksyt ja nopeasti sään kylmettyä alkavat talvet, jolloin lämpötila voi laskea -10 °C:seen. ”Radicchio Variegato di Castelfranco” SMM-tuotteen istutustiheys saa olla kylvö- tai koulintatoimenpiteiden päättyessä ja taimien harvennuksen jälkeen enintään seitsemän kasvia neliömetrillä. Viljelyalan hehtaarikohtainen enimmäistuotto saa olla enintään 6 000 kg (ilman toleranssia), jotta tuote voidaan luokitella ”Radicchio Variegato di Castelfranco” SMM-tuotteeksi. Lopputuotteen muodostavien lehtiruusukkeiden suurin kappalepaino saa olla enintään 0,4 kg (ilman toleranssia).”

Uusi teksti

”4 artikla – Alkuperätodisteet Kaikkia tuotantovaiheita valvotaan rekisteröimällä tulevat ja lähtevät määrät. Tuotteen jäljitettävyys varmistetaan tällä tavalla sekä merkitsemällä viljelyalat, tuottajat ja pakkaajat valvontaelimen tätä varten pitämään luetteloon, pitämällä rekisteriä tuotannosta ja pakkaamisesta sekä ilmoittamalla oikea-aikaisesti tuotantomäärät valvontaelimelle. Kaikkiin asianomaisiin luetteloihin merkittyihin luonnollisiin henkilöihin ja oikeushenkilöihin kohdistetaan valvontaelimen tarkastuksia tuote-eritelmän ja tarkastussuunnitelman mukaisesti.”

Perustelu

Eritelmän rakenne on saatettu yhdenmukaiseksi asetuksen (EU) N:o 1151/2012 7 artiklassa esitetyn tuote-eritelmän sisällön kanssa. Tuotteen alkuperää ja jäljitettävyyttä koskevia sääntöjä koskeva teksti lisätään 4 artiklaan.

Ympäristöä koskevat erityispiirteet siirretään 2 ja 3 kohdista 6 artiklaan, ja 4, 5 ja 6 kohtia muutetaan ja siirretään seuraavaan 5 artiklaan.

Tuotantomenetelmä

Muutos 4

Nykyisen eritelmän 4 artiklan seuraavia kohtia on muutettu ja ne on siirretty 5 artiklaan.

””Radicchio Variegato di Castelfranco” –tuotteen kasvatus voi alkaa joko kylvöstä tai koulinnasta. ”Radicchio Variegato di Castelfranco” SMM-tuotteen istutustiheys saa olla kylvö- tai koulintatoimenpiteiden päättyessä ja taimien harvennuksen jälkeen enintään seitsemän kasvia neliömetrillä. Viljelyalan hehtaarikohtainen enimmäistuotto saa olla enintään 6 000 kg (ilman toleranssia), jotta tuote voidaan luokitella ”Radicchio Variegato di Castelfranco” SMM-tuotteeksi. Lopputuotteen muodostavien lehtiruusukkeiden suurin kappalepaino saa olla enintään 0,4 kg (ilman toleranssia).”

Uusi teksti

””Radicchio Variegato di Castelfranco” -tuotetta tuottavat sille soveltuvalla alalla vuosittain viljelevät henkilöt, ja kasvatus alkaa joko kylvöstä tai koulinnasta. ”Radicchio Variegato di Castelfranco” SMM-tuotteen istutustiheys saa olla kylvö- tai koulintatoimenpiteiden päättyessä ja taimien harvennuksen jälkeen enintään kahdeksan kasvia neliömetrillä. Viljelyalan hehtaarikohtainen enimmäistuotto saa olla enintään 12 000 kg, jotta tuote voidaan luokitella ”Radicchio Variegato di Castelfranco” SMM-tuotteeksi. Lopputuotteen muodostavien lehtiruusukkeiden suurin kappalepaino saa olla enintään 0,6 kg.”

Perustelu

Viittaus ”sille soveltuvalla alalla vuosittain viljelevät henkilöt” siirretään ”käyttöä” koskevasta 2 artiklasta ”tuotantotekniikkaa” koskevaan 4 artiklaan.

Istutustiheyttä koskeva kohta on siirretty 4 artiklasta tuote-eritelmän asiaa koskevaan 5 artiklaan. Istutustiheyden lisäys seitsemästä kahdeksaan taimeen neliömetrillä on tarpeen pienempien kerien tuottamiseksi, jotka täyttävät tuote-eritelmässä esitetyt laatuvaatimukset, ja on tarkoitettu erityisten kuluttajaluokkien, kuten yhden tai kahden hengen pienten kotitalouksien tarpeisiin vastaamiseksi.

Lehtiruusukkeiden enimmäispainoa koskeva kohta on siirretty 4 artiklasta tuote-eritelmän asiaa koskevaan 5 artiklaan. Kappalepainon lisäyksessä 0,4 kilogrammasta 0,6 kilogrammaan sekä enimmäistuoton lisäyksessä otetaan huomioon tuottajien nimen rekisteröinnin jälkeen toteuttaman jatkuvan massavalinnan ansiosta parantunut kasvien tuottavuus. Myös tuotantotekniikat, kasvinsuojelutekniikat ja maatalousteknologia ovat kehittyneet. Erityisesti korjaamisvaiheita nopeuttavien ja tehokkaampien koneiden käyttöönotto mahdollistaa pienemmän hävikin, ja säätöilmatilat tuotteen käsittelyä ja väliaikaista varastointia varten ennen sen markkinoille saattamista mahdollistavat suuremman tuoton.

Muutos 5

Muutetaan seuraava 5 artiklan virke:

”Kouliminen on tehtävä 15. päivästä kesäkuuta 31. päivään elokuuta ulottuvalla jaksolla”

seuraavasti:

”Kouliminen on tehtävä 15. päivästä kesäkuuta 10. päivään syyskuuta ulottuvalla jaksolla”.

Perustelu

Koulimisajanjakson pidentämisessä otetaan huomioon muutokset sääoloissa, koska sääolojen vuoksi kouliminen voi päättyä myöhemmin. Tämän vuoksi koulimisajanjakson päättymistä lykätään 10. päivään syyskuuta.

Muutos 6

Seuraava 5 artiklan kohta:

””Radicchio Variegato di Castelfranco” -tuotteen hyötö tapahtuu:

a) upottamalla lehtiruusukkeet pystyasennossa noin 11-asteiseen puutarhatuotantoon soveltuvaan lähdeveteen juurenniskan tienoille saakka riittävän pitkäksi aikaa, kunnes saavutetaan oikea kypsyysaste ja sitä vastaavat ominaispiirteet jäljempänä 6 artiklassa kuvatulla tavalla, tai

b) lämmitetyissä tiloissa tai avomaassa varmistamalla juuriosan oikea kosteusaste, vähentämällä valon voimakkuutta ja edistämällä jokaisen lehtiruusukkeen versonmuodostusta.”

muutetaan seuraavasti:

””Radicchio Variegato di Castelfranco” -tuotteen hyötö tapahtuu:

a) upottamalla lehtiruusukkeet pystyasennossa vähintään 11-asteiseen lähdeveteen juurenniskan tienoille saakka riittävän pitkäksi aikaa, kunnes saavutetaan oikea kypsyysaste ja sitä vastaavat aiemmin kuvatut ominaispiirteet, tai

b) lämmitetyissä tiloissa tai avomaassa varmistamalla juuriosan oikea kosteusaste, vähentämällä valon voimakkuutta ja edistämällä jokaisen lehtiruusukkeen versonmuodostusta.”

Perustelu

Yli 20 vuotta sitten vahvistettu veden lämpötila ehdotetaan katsottavan optimaaliseksi vähimmäislämpötilaksi valkaisun helpottamiseksi. Ottaen huomioon jo 52 kuntaa Trevison, Padovan ja Venezian maakunnissa kattavan tuotantoalueen laajuuden nykyisessä eritelmässä esitetty parametri vaikuttaa liian tiukalta.

Merkinnät

Muutos 7

Nykyinen eritelmä

”8 artikla – Tuotantoilmoitukset Viljelijöiden on kirjattava kunkin sadonkorjuujakson alku aina asianmukaiseen maatilailmoitukseen. Viljelijöiden on ilmoitettava edellisessä artiklassa tarkoitetulle laitokselle tuotantojakson aikana saatujen, markkinoille luovutettaviksi valmiiden lopputuotteiden määrä. Samalla viljelijöiden on merkittävä kyseinen määrä maatilailmoitukseen ja lisättävä merkintään tiedot päivästä, jolloin tuotteet on toimitettu pakkaajalle, paitsi jos viljelijä huolehtii itse suoraan pakkaamisesta.”

on poistettu

Perustelu

Nämä 8 artiklan säännökset poistetaan, koska 4 artiklan säännöt kattavat ne.

Muutos 8

Nykyinen eritelmä

”9 artikla – Nimi ja tarjontamuoto Kulutukseen luovuttamista varten ”Radicchio Variegato di Castelfranco” SMM:llä varustettu salaattisikuri on pakattava: a) sopiviin pakkauksiin, joista kunkin pohjan koko on 30 × 50 cm tai 30 × 40 cm ja enimmäistilavuus 5 kg tuotetta, b) sopiviin pakkauksiin, joista kunkin pohjan koko on 40 × 60 cm ja enimmäistilavuus 7,5 kg tuotetta, c) sopiviin erikokoisiin pakkauksiin, joiden tilavuus on enintään 2 kg tuotetta. Jokaisen pakkauksen päälle on sijoitettava sinettipäällys, joka estää sisällön poistamisen sinettiä rikkomatta.”

Uusi teksti

”8 artikla – Merkinnät Kulutukseen luovuttamista varten ”Radicchio Variegato di Castelfranco” SMM:llä varustettu salaattisikuri on pakattava asianmukaisiin elintarvikekäyttöön soveltuviin pakkauksiin, joiden kokonaispaino on enintään 10 kilogrammaa. Pakkausten ominaisuuksien on oltava sellaiset, että tuote voidaan säilyttää asianmukaisesti pakkauksen rikkoutumatta tai irtoamatta. Jalostukseen tarkoitettuna tuotetta voidaan saattaa markkinoille asianmukaisissa pakkauksissa (koreissa), edellyttäen, että niiden nettopaino on enintään 250 kilogrammaa. Loppukuluttajalle tarkoitettuna takeena kaikissa pakkauksissa on oltava sinettipäällys. Tuotetta voidaan myydä nettopainoltaan yli kahden kilogramman vähittäismyyntilaatikoista, joiden sinetti on murrettu, yksittäisinä kerinä loppukuluttajille.”

Perustelu

Viittaukset pakkausten kokoon poistetaan. Tarve ottaa käyttöön yhä tehokkaampaa markkinointipolitiikkaa edellyttää tätä muutosta, koska on otettava huomioon nykyaikaisen vähittäismyyntialan, jalostusyritysten ja kuluttajien kasvavat vaatimukset, mikä edellyttää suurempaa joustavuutta ja innovointia sopivimman pakkauksen valinnassa.

Jalostukseen tarkoitetuille tuotteille on otettu käyttöön erityisiä sääntöjä. Asianmukaisten enintään 250 kilogramman korien käytön tekee tarpeelliseksi lisävaatimus, jonka mukaan tuote on toimitettava jalostukseen pakkauksissa, jotka soveltuvat paremmin käsittelyn ja jalostuksen tarpeisiin ja vähentävät näin käsittelykustannuksia.

Lopuksi on käynyt selväksi, että sinetin rikkomisen ja tuotteen pakkauksesta ottamisen kieltoa ennen myyntiä sovelletaan: myyntipisteissä (yli kahden kilogramman) pakkaukset on avattava, jotta loppukuluttajalle voidaan myydä yksittäisiä keriä. Alle kahden kilogramman painoiset alustat kuitenkin myydään suljettuina.

Muutos 9

Nykyinen eritelmä

”9 artikla – Nimi ja tarjontamuoto”

Virke:

”Pakkauksiin on merkittävä tiedot, joiden perusteella voidaan yksilöidä yksittäisen tuottajan ja/tai yhtymän ja/tai pakkaajan nimi ja toiminimi sekä osoite ja päätoimipaikka.”

Uusi teksti

”8 artikla – Merkinnät”

”Lakisääteisten tietojen lisäksi pakkauksiin voidaan merkitä myös lisätietoja, kunhan kyseiset ilmaisut eivät ole luonteeltaan ylistäviä eivätkä omiaan johtamaan kuluttajaa harhaan tuotteen luonteen ja ominaisuuksien osalta.”

Perustelu:

Virkettä yksinkertaistetaan viittaamalla voimassa oleviin merkintöjä koskeviin lakisääteisiin sääntöihin.

Muut

Muutos 10

Eritelmän 6 artikla muotoillaan uudelleen seuraavasti:

”Istutusolosuhteiden ja kasvuston hoitotoimenpiteiden SMM-tuote ”Castelfrancon” viljelyaloilla on oltava alueen perinteen mukaisia ja joka tapauksessa sellaisia, että kerät täyttävät erityispiirteet. ”Radicchio Variegato di Castelfranco” -tuotteen tuotantoon soveltuviksi on katsottava paksut, hyvin ojitetut uudismaat, joissa ei ole liikaa ravinteita, varsinkaan typpeä, ja joissa ei esiinny alkalireaktiota. Erityisen suositeltavia viljelyalueita ovat savi-hiekkamaista koostuvat entiset tulva-alueet, joista kalkki on poistumassa ja joiden ilmasto-olosuhteisiin kuuluvat riittävän sateiset ja enimmäislämpötilaltaan kohtuulliset kesät, kuivat syksyt ja nopeasti sään kylmettyä alkavat talvet, joiden alin lämpötila voi olla -10 °C. ”Radicchio Variegato di Castelfrancon” ominaisuudet ovat riippuvaisia tuotantoalueen ympäristöolosuhteista sekä luontoon ja ihmisiin perustuvista tekijöistä. Alueen tilojen ja vihannesviljelijöiden historia, kehitys ja yli vuosisatainen perinne, viljelymaiden ominaisuudet, ilmaston kehitys, pohjaveden lämpötila ja veden nostaminen pelkästään kairaamalla, mikä takaa kustannusten helpon kuoletettavuuden, osoittavat vahvasti ”Radicchio variegato di Castelfranco” -tuotteen viljelyn yhteyden nykyiseen viljely-ympäristöön.”

Perustelu

Eritelmän 6 artikla sisältää nykyisen tuote-eritelmän 4 artiklassa esitetyt tiedot muutosten 1 ja 4 mukaisesti uudelleen järjestettyinä. Kyseiseen artiklaan on sisällytetty Euroopan unionin virallisessa lehdessä C 270 13. marraskuuta 2007 julkaistun yhteenvedon 4.6 kohta. Artiklan uudelleenmuotoilu ei millään tavoin muuta niitä tekijöitä, jotka muodostavat tuotteen nimen ja maantieteellisen tuotantoalueen välisen yhteyden.

Valvontaelin

Muutos 11

Eritelmän 7 artikla muotoillaan uudelleen seuraavasti:

”7 artikla – Valvontaelin Valvontaelin tarkastaa tuote-eritelmän noudattamisen asetuksen (EU) N:o 1151/2012 37 artiklan mukaisesti. Eritelmän noudattamisen tarkastamisesta vastaava elin on CSQA Certificazioni Srl, Via San Gaetano 74, Thiene VI, Italia, puhelin +39 0445366094, faksi 39 0445382672, sähköposti: csqa@csqa.it, varmennettu sähköposti: csqa@legalmail.it.”

Perustelu

Jäljitettävyyttä koskevat tiedot on päivitetty ja siirretty muutetun eritelmän 4 artiklaan (ks. muutos 4 – Alkuperätodisteet), ja kyseiseen artiklaan on lisätty seuraavat viittaukset valvontaelimeen.

Muutos 12

Nykyinen eritelmä

”1 artikla – Nimi Suojattu maantieteellinen merkintä – jäljempänä ’SMM’ – ”Radicchio Variegato di Castelfranco” on varattu puutarhaviljelyalalla moniväriselle salaattisikurille, joka täyttää tässä tuote-eritelmässä esitetyt edellytykset ja vaatimukset.”

Uusi teksti

”1 artikla – Nimi Suojattu maantieteellinen merkintä – jäljempänä ’SMM’ – ”Radicchio Variegato di Castelfranco” on varattu moniväriselle salaattisikurille, joka täyttää tässä tuote-eritelmässä esitetyt edellytykset ja vaatimukset.”

Perustelu

Kyseessä on vain muodollinen muutos, johon ei liity mitään muutosta rekisteröityyn nimeen ”Radicchio Variegato di Castelfranco”. Viittaus kasvinviljelyalaan 1 artiklassa ”Nimi” poistetaan tarpeettomana.

YHTENÄINEN ASIAKIRJA

”RADICCHIO VARIEGATO DI CASTELFRANCO”

EU-nro: PGI-IT-1515-AM01 – 22.12.2016

SAN ( ) SMM ( X )

1. Nimi

”Radicchio Variegato di Castelfranco”

2. Jäsenvaltio tai kolmas maa

Italia

3. Maataloustuotteen tai elintarvikkeen kuvaus

3.1 Tuotelaji

Luokka 1.6: Hedelmät, vihannekset ja viljat sellaisenaan tai jalostettuina

3.2 Kuvaus 1 kohdassa nimetystä tuotteesta

SMM-tuotteen ”Radicchio Variegato di Castelfranco” tuotantoon tarkoitettujen viljelmien on koostuttava mykerökukkaisten (Compositae) heimon sikurien ja endiivien suvun (Cichorium inthybus) luonnonvaraisesta lajikkeesta, johon variegato-tyyppi kuuluu.

Tuotteen ominaispiirteet

Kulutukseen saatettaessa SMM-tuotteella Radiccio Variegato di Castelfranco on oltava seuraavat ominaisuudet:

— Ulkonäkö: hyvin muodostunut kerä ja kirkas väri, halkaisijaltaan enintään 15 cm; lehtiruusukkeessa on kannasta lähtien yksi sileä lehtikerros, toinen hieman enemmän ylöspäin kohoava kerros, kolmas vielä voimakkaammin kaartuva kerros ja niin edelleen keskiosaan saakka, joka ei saa olla liian tiivis; paalujuuren enimmäispituus on 4 cm, ja sen halkaisijan tulee olla oikeasuhtainen lehtiruusukkeen kokoon nähden; lehtien tulee olla mahdollisimman paksut, rosoreunaiset, lehtilavan pinnan tulee olla poimuileva ja muodoltaan pallomainen.

— Väri: kermanvalkoiset lehdet, joissa on tasaisesti koko lehden sivulla eriväristä kirjavuutta, jonka sävyt vaihtelevat vaalean purppuranpunaisesta violetihtavan punaiseen ja kirkkaan punaiseen.

— Maku: lehtien maku vaihtelee makeasta erittäin hennosti ja miellyttävästi kitkerään.

— Koko: lehtiruusukkeen vähimmäispaino 100 g, vähimmäishalkaisija 15 cm.

”Radicchio Variegato di Castelfranco” -tuotteella on myyntiin saatettaessa oltava seuraavat ominaisuudet: täysin kypsä, kermanvalkoinen yleisväri, kirjavat kohdat ovat jakautuneet tasaisesti ja vaihtelevat vaalean purppuranpunaisesta kirkkaan punaiseen, lehdet rosoreunaiset ja lehtilapa lievästi poimuinen, hyvin muodostunut lehtiruusuke, kappalekoko keskikokoisesta suureen, lehtiruusukkeet halkaisijaltaan yhtenäisiä, tarkasti ja huolellisesti puhdistettu, ei hajalehtiä, paalujuuri oikeasuhtainen lehtiruusukkeeseen nähden ja enintään 4 cm pitkä.

3.3 Rehu (ainoastaan eläinperäiset tuotteet) ja raaka-aineet (ainoastaan jalostetut tuotteet)

—

3.4 Erityiset tuotantovaiheet, joiden on tapahduttava yksilöidyllä maantieteellisellä alueella

Kaikkien ”Radicchio Variegato di Castelfranco” -tuotteen tuotantovaiheiden, eli kylvämisen/istuttamisen, sadonkorjuun, hyötämisen, vaalentamisen ja puhdistamisen on tapahduttava maantieteellisellä tuotantoalueella.

3.5 Tuotteen, johon rekisteröity nimi viittaa, viipalointia, raastamista, pakkaamista jne. koskevat erityiset säännöt

Kulutukseen luovuttamista varten ”Radicchio Variegato di Castelfranco” SMM:llä varustettu salaattisikuri on pakattava maantieteellisellä tuotantoalueella asianmukaisiin elintarvikekäyttöön soveltuviin pakkauksiin, joiden kokonaispaino on enintään 10 kilogrammaa. Pakkausten ominaisuuksien on oltava sellaiset, että tuote voidaan säilyttää asianmukaisesti pakkauksen rikkoutumatta tai irtoamatta.

Jalostukseen tarkoitettuna tuotetta voidaan saattaa markkinoille asianmukaisissa pakkauksissa (koreissa), edellyttäen, että niiden nettopaino on enintään 250 kilogrammaa. Loppukuluttajalle tarkoitettuna takeena kaikissa pakkauksissa on oltava sinettipäällys.

Tuotetta voidaan myydä nettopainoltaan yli kahden kilogramman vähittäismyyntilaatikoista, joiden sinetti on murrettu, yksittäisinä kerinä loppukuluttajille.

3.6 Tuotteen, johon rekisteröity nimi viittaa, merkitsemistä koskevat erityiset säännöt

Varsinaisiin pakkauksiin on merkittävä samankokoisin painokirjaimin teksti ”Radicchio Variegato di Castelfranco I.G.P”. Lakisääteisten tietojen lisäksi pakkauksiin voidaan merkitä myös lisätietoja, kunhan kyseiset ilmaisut eivät ole luonteeltaan ylistäviä eivätkä omiaan johtamaan kuluttajaa harhaan tuotteen luonteen ja ominaisuuksien osalta.

Jokaiseen pakkaukseen ja/tai sinettipäällykseen on niin ikään aina merkittävä SMM-tuotteen logo ilmoitettuja muotoja, värejä, mittoja tai mittasuhteita käyttäen. Valkoisella pohjalla oleva punainen logo muodostuu tyylitellystä salaattisikurisommitelmasta, jonka yläpuolella näkyy teksti ”Radicchio Variegato di Castelfranco IGP”. Kokonaisuutta ympäröi punainen reunus.

Kirjasinlaji: Rockwell condensed

Logon väri: Punainen = Magenta 100 % – Yellow 80 % – Cyan 30 %

Logo voidaan lisäksi sijoittaa – valvojan vastuulla – myös asianmukaiseen sinettiin.

Tekstistä ”Radicchio Variegato di Castelfranco I.G.P.” poikkeavien merkintöjen mittojen on oltava merkittävästi pienemmät.

4. Maantieteellisen alueen tarkka rajaus

”Radicchio Variegato di Castelfranco” -tuotteen tuotanto- ja pakkausalue käsittää Trevison, Padovan ja Venezian maakuntien alueella seuraavien kuntien alueet kokonaan:

Trevison maakunta: Breda di Piave, Carbonera, Casale sul Sile, Casier, Castelfranco Veneto, Castello di Godego, Istrana, Loria, Maserada sul Piave, Mogliano Veneto, Morgano, Paese, Ponzano Veneto, Preganziol, Quinto di Treviso, Resana, Riese Pio X, San Biagio di Callalta, Silea, Spresiano, Trevignano, Treviso, Vedelago, Villorba, Zero Branco.

Padovan maakunta: Albignasego, Battaglia Terme, Borgoricco, Camposanpiero, Cartura, Casalserugo, Conselve, Due Carrare, Loreggia, Maserà di Padova, Massanzago, Monselice, Montagnana, Montegrotto Terme, Pernumia, Piombino Dese, Ponte San Nicolò, San Pietro Viminario, Trebaseleghe, Tribano.

Venezian maakunta: Marcon, Martellago, Mira, Mirano, Noale, Salzano, Santa Maria di Sala, Scorzè, Spinea.

5. Yhteys maantieteelliseen alueeseen

Istutusolosuhteiden ja kasvuston hoitotoimenpiteiden SMM-tuotteen ”Castelfranco” viljelyaloilla on oltava alueen perinteen mukaisia ja joka tapauksessa sellaisia, että tuloksena saadaan tuote, joka täyttää sille ominaiset erityispiirteet.

”Radicchio Variegato di Castelfranco” -tuotteen tuotantoon soveltuviksi on katsottava paksut, hyvin ojitetut uudismaat, joissa ei ole liikaa ravinteita, varsinkaan typpeä, ja joissa ei esiinny alkalireaktiota. Erityisen suositeltavia viljelyalueita ovat savi-hiekkamaista koostuvat entiset tulva-alueet, joista kalkki on poistumassa ja joiden ilmasto-olosuhteisiin kuuluvat riittävän sateiset ja enimmäislämpötilaltaan kohtuulliset kesät, kuivat syksyt ja nopeasti sään kylmettyä alkavat talvet, joiden alin lämpötila voi olla -10 °C. ”Radicchio Variegato di Castelfrancon” ominaisuudet ovat riippuvaisia tuotantoalueen ympäristöolosuhteista sekä luontoon ja ihmisiin perustuvista tekijöistä. Alueen tilojen ja vihannesviljelijöiden historia, kehitys ja yli vuosisatainen perinne, viljelymaiden ominaisuudet, ilmaston kehitys, pohjaveden lämpötila ja veden nostaminen pelkästään kairaamalla, mikä takaa kustannusten helpon kuoletettavuuden, osoittavat vahvasti ”Radicchio variegato di Castelfranco” -tuotteen viljelyn yhteyden nykyiseen viljely-ympäristöön.

Eritelmän julkaisutiedot

(tämän asetuksen 6 artiklan 1 kohdan toinen alakohta)

Italian tasavallan virallinen lehti numero 196, 23. elokuuta 2016 ja numero 260, 7. marraskuuta 2016.

http://www.politicheagricole.it/flex/cm/pages/ServeBLOB.php/L/IT/IDPagina/3335

(1) EUVL L 343, 14.12.2012, s. 1.